Foruten benkpress-løftingen har Gyland en rekke andre prestasjoner å vise til. I november 1992 deltok han i New York Marathon, sammen med flere andre norske idrettsutøvere med funksjonshemninger. Med Dag Otto Lauritzen som ledsager presterte han å pigge seg frem i rullestol på tre timer og 10 minutter. Han driver også med jakt, har bygget sin egen Harley-Davidson motorsykkel, og har dessuten deltatt i rullestoldansing på høyt nivå.